OpenLLM-France/wikimedia huggingface dataset:
# Morena (partit polític)

Morena (conegut també com a Movimiento Regeneración Nacional, pel nom de l'associació civil que li va donar origen) és un partit polític mexicà d'esquerra.
Va ser creat el 2 d'octubre de 2011 com a moviment polític i social impulsat per Andrés Manuel López Obrador, com a part de la seva campanya presidencial en les Eleccions federals de Mèxic de 2012 quan va veure que difícilment tornaria a ser candidat del Partit de la Revolució Democràtica Més tard, el moviment es va constituir com a associació civil el 20 de novembre de 2012. El 9 de juliol de 2014 l'Institut Nacional Electoral va emetre la resolució que li va atorgar el registre com a partit polític nacional, el qual tingué efectes constitutius a partir de l'1 d'agost de 2014. A data de gener de 2020, comptava amb 278.332 militants. Està afiliat al Fòrum de São Paulo i té comitès d'enllaç a Amèrica del Nord i Europa.
En les Eleccions federals de Mèxic de 2018 va encapçalar la coalició Juntos Haremos Historia, al costat del Partit del Treball (PT) i el Partido Encuentro Social (PES), postulant a Andrés Manuel López Obrador com a candidat presidencial. En els comicis, celebrats l'1 de juliol, el partit es va convertir en la primera força política del país i obtingué la presidència de la república i la majoria parlamentària a les dues cambres del Congrés de la Unió, amb 259 diputats (majoria absoluta) a la Cambra de Diputats i 60 dels 128 senadors de la república. Des de novembre de 2019 governa als estats federats de Baixa Califòrnia, Chiapas, Puebla, Tabasco i Veracruz, així com la direcció de govern de la Ciutat de Mèxic.

## Referències

* ↑ Estatuto de Morena, 2014, p. Art. 1. «"El nombre de nuestro partido es Morena"»
* ↑ Morena. «Declaración de Principios de Morena», 2014. Arxivat de l'original el 2018-02-18. [Consulta: 28 febrer 2018].
* ↑ Rojas, Ana Gabriela. «López Obrador gana las elecciones de México: el meteórico ascenso de MORENA, el partido que fundó hace 4 años» (en castellà). BBC, 02-07-2018.
* ↑ Instituto Nacional Electoral. «RESOLUCIÓN DEL CONSEJO GENERAL DEL INSTITUTO NACIONAL ELECTORAL, SOBRE LA SOLICITUD DE REGISTRO COMO PARTIDO POLÍTICO NACIONAL PRESENTADA POR MOVIMIENTO REGENERACIÓN NACIONAL, A. C.», 09-07-2014. [Consulta: 29 ene. 2019].
* ↑ Martínez Gil, José Pablo «Historia del Partido Movimiento de Regeneración Nacional (Morena)». Revista de Derecho Estasiológico. Ideología y Militancia, 4, 2014, pàg. 195-217 [Consulta: 7 maig 2017].
* ↑ Instituto Nacional Electoral. «Concluye INE procedimiento de actualización de padrones de militancia de los partidos políticos», 18-02-2020. [Consulta: 26 febrer 2020].
* ↑ «Miembros del Foro de São Paulo». Arxivat de l'original el 2018-02-20. [Consulta: 7 maig 2018].
* ↑ «INE: López Obrador gana con 30 millones de votos y el 53.17 por ciento». Proceso, 05-07-2018. Arxivat de l'original el 2018-08-26. [Consulta: 28 novembre 2018].
* ↑ Cámara de Diputados. «Integrantes de la LXIV legislatura», 01-09-2018. [Consulta: 3 març 2019].
* ↑ Senado de México. «Senadores por grupo parlamentario», 01-09-2019. [Consulta: 11 novembre 2019].
# Morena

«Morena» té aquests significats:
* Morena o Morrena, materials i sediments barrejats amb neu que són empesos per la llengua d'una glacera
* Morena o hemorroide, una malaltia que consisteix en la dilatació d'una vena de l'anus o del recte
* Morena (peix) (Muraena helena), peix de la família dels murènids
* Morena negra, morena de cap fosc o morenot (Gymnothorax unicolor), peix de la família dels murènids
* Morena gegant (Gymnothorax javanicus), peix de la família dels murènids
* Morena de vora groga (Gymnothorax flavimarginatus), peix de la família dels murènids
* Morena ondulada (Gymnothorax undulatus), peix de la família dels murènids
* Morena verda (Gymnothorax funebris), peix de la família dels murènids
Viccionari
# Museu de la Tabanka

El Museu de la Tabanka (en portuguès: Museu da Tabanka) és un museu especial ubicat en la localitat de Assomada en la part central de l'illa de Santiago del país africà i arxipèlag de Cap Verd que està relacionat amb la música, especialment la Tabanka. L'edifici va ser construït per Repartição da Fazenda i dos Correios que es considera un patrimoni cultural i històric pels seus traços arquitectònics, l'actual centre cultural de Assomada està situat en el cor de la ciutat. El Museu de la Tabanka organitza exposicions temporals i espectacles diversos, cerca i ofereix vida cultural en el municipi de Santa Catarina i l'interior de l'illa de Santiago. El museu compta amb unes propietats valuoses d'escriptura, dibuix i documentacions relacionades amb la Tabanka, una desfilada local original en el qual les figures locals tradicionals són ridiculitzades.

## Referències

* ↑ http://biztravels.net/biztravels/museums.php?id=127&lg=pt Arxivat 2007-03-23 a Wayback Machine.
* ↑ http://www.ic.cv/museudatabanka%5BEnllaç+no+actiu%5D
# Musaranya del Congo

La musaranya del Congo (Crocidura congobelgica) és una espècie de mussaranya que viu a la República Democràtica del Congo. La seva principal amenaça és la destrucció de l'hàbitat per la tala il·legal d'arbres i les activitats mineres.

## Referències

* ↑ «Musaranya del Congo». Cercaterm. TERMCAT, Centre de Terminologia.
* ↑ The Taxonomicon (anglès)
* 1 2 Hutterer, R. (2016). "Crocidura congobelgica." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Musaranya del Ruwenzori

La musaranya del Ruwenzori (Crocidura niobe) és una espècie de musaranya que viu a Burundi, la República Democràtica del Congo, Uganda i Etiòpia.
Fou anomenada en honor de Níobe, un personatge de la mitologia grega, els fills de la qual foren morts a mans d'Àrtemis i Apol·lo perquè Níobe s'havia burlat de Leto, la mare dels dos déus.

## Referències

* ↑ Gerrie, R.; Kennerley, R. (2017). "Crocidura niobe." 2017 Llista Vermella de la UICN. Unió Internacional per a la Conservació de la Natura, edició 2017. [Consulta: 4 abril 2023]
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 294. ISBN 978-0801893049.

## Bibliografia

* Heim de Balsac, H. i Meester, J., 1977. Order Insectivora. A: J. Meester i H. W. Setzer (editors), The Mammals of Africa: An Identification Manual, pàg. 1-29. Smithsonian Institution Press, Washington DC, Estats Units.
* Hutterer, R., 2005. Order Soricomorpha. A: D. E. Wilson i D. M. Reeder (editors), Mammal Species of the World, p. 220-311. Johns Hopkins University Press, Baltimore, Maryland (Estats Units)
* Thomas, O., 1906. Description of new mammals from Mount Ruwenzori. Annals and Magazine of Natural History 18: 136-147.
* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.
# N (kana)

En l'escriptura japonesa, ん en hiragana o ン en katakana són dues mores o kanes. És l'únic kana el so del qual acaba en consonant. Simbolitza el so de n.
En la taula de l'ordre gojūon (per columnes, i de dreta a esquerra), es troba a la darrere columna (ん, columna «n») i la primera fila (ん, fila «a»).
Aquest kana és únic en diversos aspectes; mai pot començar una paraula japonesa normal (tot i que si ho pot fer una paraula estrangera; per exemple, Ngorongoro que es transcriu com a «ンゴロンゴロ"».
El kana és continuat per un apòstrof en alguns sistemes de romanització sempre que precedeixi una vocal o una igrega, com la paraula Man'yōshū (万叶集). Per prevenir la confusió amb un altre kana. La pronunciació pot canviar depenent de quins sons l'envolten,
* /ŋ/ (abans de /k/, /ɡ/ o /m/)
* /m/ (abans /b/ o /p/)
* /n/ (abans /d/, /n/, o /t/)
* /ũ./ (abans /a/ i /o/ o abans /s/)
* /ĩ./ (entre /i/ i /o/)
* /ɴ/ (al final d'una pronunciació)

## Romanització

Segons els sistemes de romanització Hepburn modificat, Kunrei-shiki i Nihon-shiki, ん, ン es romanitzen com a «n».

## Escriptura

* El caràcter ん té només un traç, comença per una línia diagonal descendent de dreta a esquerra. Després una petita corba cap a la dreta i finalitza amb una corba similar a una "u"
* * El caràcter ン s'escriu amb dos traços:
* Primer es fa un traç diagonal descendent que forma un angle d'uns 60° respecte de la vertical.
* Després un traç corb que comença a la part esquerra del caràcter i va cap a dalt a la dreta.
* És important no confondre aquest caràcter amb ソ, ja que la inclinació del primer traç i la posició inicial del segon són diferents.

## Altres escriptures

* ん o ン en braille japonès
* Alfabet fonètic: 「おしまいのン」 (oshimainon)
* Codi Morse:</nowiki> •－•－•

## Referències

* ↑ «escriptura japonesa». Gran Enciclopèdia Catalana. Barcelona: Grup Enciclopèdia Catalana.
* ↑ Bernabé, Marc. Japonès en vinyetes. Norma editorail, maig del 2005, p. 17-19 i 26-28. ISBN 84-9814-162-1.
* ↑ Gilhooly, Helen. Beginner's Japanese Script (en anglès). Teach Yourself, 2003. ISBN 978-0-340-86024-3.
* ↑ «Romanization of Japanese Kana – Modified Hepburn System» (pdf) (en anglès) p. 2. Government Digital Service (GDS) – The National Archives (Regne Unit), 01-10-2016.
* ↑ «Japanese Braille» (en anglès). Accessible Japan, 12-10-2015. [Consulta: 4 febrer 2024].
* ↑ Ohta, Satoru. «The Earliest Japanese Telecommunication Technology» (en anglès). IEEE Conference Publication. Institute of Electrical and Electronics Engineers (IEEE), 01-08-2017. DOI: 10.1109/histelcon.2017.8535723. [Consulta: 4 febrer 2024].<nowiki>

## Bibliografia

* López i Vidal, Lluc López i. L'escriptura japonesa. Editorial UOC, 2008. ISBN 978-84-9788-772-4.
* Nolla i Cabellos, Albert. L'escriptura en kanji (pdf). Barcelona: Universitat Oberta de Catalunya, p. 40.
# Màrius Moneo i Vilalta

Màrius Moneo i Vilalta (Berga, 1964) és un professor i escriptor català. És llicenciat en Filologia Catalana per la Universitat de Barcelona i compta amb estudis musicals als conservatoris de Barcelona i Terrassa.
La seua carrera literària s'inicia el 2004, quan guanya el Premi d'Humor i Sàtira Jaume Maspons i Safont amb L'educació del bon lladre. La seua bibliografia s'amplia el 2010 amb altres dos publicacions, El neguit de Màrsies i Un pirata tocat del cacau, guardonades respectivament amb el Ciutat de Gandia de Teatre i el Premi Carmesina de narrativa infantil. L'any següent guanya de nou un premi literari al País Valencià, aquest cas el Ciutat de Sagunt amb La mort, a l'ombra del bibliotecari.

## Bibliografia

* L'educació del bon lladre (Premsa d'Osona, 2004)
* El neguit de Màrsies (Obra Social Caixa Ontinyent, 2010)
* Un pirata tocat del cacau (Edicions del Bullent, 2010)
* La mort, a l'ombra del bibliotecari (Onada Edicions, 2011)
* Tocar el dos no és tan senzill (Editorial Alrevés, 2017)

## Referències

* ↑ http://portaldexativa.es/la-guanyadora-del-iv-premi-teatre-ciutat-de-gandia-el-neguit-de-marsies-es-editada-per-obra-social-de-caixa-ontinyent/ Arxivat 2014-11-01 a Wayback Machine.
* ↑ http://www.bergactual.com/2010/05/18/el-bergueda-marius-moneo-aconsegueix-un-doblet-literari Arxivat 2011-08-30 a Wayback Machine.
* ↑ http://www.bergactual.com/2011/04/12/el-bergueda-marius-moneo-guanya-el-premi-ciutat-de-sagunt-de-narrativa Arxivat 2011-08-30 a Wayback Machine.
# Màrius Ploci Sacerdot

Màrius Ploci Sacerdot, conegut simplement com a Ploci (llatí: Marius Plotius Sacerdos) fou un gramàtic llatí autor de De Aletris Liber, dedicat a Màxim i Simplici.
Tot el que se sap de Ploci s'inclou a la breu notícia que ell mateix dona a la seva obra (Marius Plotius Sacerdos composui Romae docens de metris). L'obra indicada seria el llibre tercer i darrer d'un tractat de gramàtica en tres llibres, el primer anomenat De Institutis Artis Grammaticae, i el segon De Nominum Verborumque Ratione nec non de Scripturarum Compositionibus.
Es desconeix de quina època era, però per l'estil s'especula que fou del segle v o segle vi.
# Nacala

Nacala és una ciutat de Moçambic amb rang de municipalitat, a la província de Nampula. Es troba a la badia de Bengo, d'aigües prou fondes per permetre l'arribada de vaixells de gran tonatge a totes hores, mentre que a Ilha de Moçambique només hi poden arribar quan puja la marinada. Un ferrocarril la uneix amb Nampula i amb Malawi. La seva comarca fou declarada zona especial de desenvolupament amb el nom de "Corredor de Desenvolvimento do Norte" ("CDN"), abraçant el territori entre Nacala i Malawi. Fou fundada el 1947 i va provocar la decadència final de la ciutat d'Ilha de Moçambique.

## Demografia

| Any | Població |
| 1980 | 80,426 |
| 1997 | 164,309 |
| 2007 | 207,894 |

## Referències

* ↑ «Mozambique: largest cities and towns and statistics of their population». World Gazetteer. Arxivat de l'original el 2012-07-30. [Consulta: 18 juny 2008].
# Nacer Chadli

Nacer Chadli (àrab: ناصر الشاذلي; nascut el 2 d'agost de 1989) és un jugador de futbol belga d'ascendència marroquina.
Durant la seva carrera ha jugat a clubs com Twente, Tottenham Hotspur FC i West Bromwich Albion FC de la Premier League, així com a les seleccions del Marroc i a la selecció belga.

## Referències

* ↑ «tottenhamhotspur.com- Nacer Chadli». Tottenham Hotspur Ltd, 201X. [Consulta: 20 gener 2015].
* ↑ «FC Twente swoop for Rosales and Chadli – Soccer News».
* ↑ «Yahoo UK & Ireland – Sports News – Live Scores – Results».
* ↑ «Bournemouth 1–0 West Bromwich Albion-BBC Sport», 10-09-2016. Arxivat de l'original el 6 de setembre 2017. [Consulta: 17 setembre 2016].
* ↑ «Chadli kiest voor België» (en dutch). De Telegraaf, 28-01-2010 [Consulta: 29 gener 2010].
Nacer Chadli amb Bèlgica - Plantilles de navegació :
Selecció de futbol de Bèlgica – Copa del Món de futbol 2014
1 Courtois •
2 Alderweireld •
3 Vermaelen •
4 Kompany  •
5 Vertonghen •
6 Witsel •
7 De Bruyne •
8 Fellaini •
9 Lukaku •
10 Hazard •
11 Mirallas •
12 Mignolet •
13 Bossut •
14 Mertens •
15 Van Buyten •
16 Defour •
17 Origi •
18 Lombaerts •
19 Dembélé •
20 Januzaj •
21 Vanden Borre •
22 Chadli •
23 Ciman •
Entrenador: Wilmots
Selecció de futbol de Bèlgica – Copa del Món de futbol 2018
1 Courtois •
2 Alderweireld •
3 Vermaelen •
4 Kompany •
5 Vertonghen •
6 Witsel •
7 De Bruyne •
8 Fellaini •
9 Lukaku •
10 Eden Hazard  •
11 Carrasco •
12 Mignolet •
13 Casteels •
14 Mertens •
15 Meunier •
16 Thorgan Hazard •
17 Tielemans •
18 Januzaj •
19 Dembélé •
20 Boyata •
21 Batshuayi •
22 Chadli •
23 Dendoncker •
Entrenador: Robert Martínez
Selecció de futbol de Bèlgica – Eurocopa 2020
1 Courtois •
2 Alderweireld •
3 Vermaelen •
4 Boyata •
5 Vertonghen •
6 Witsel •
7 De Bruyne •
8 Tielemans •
9 Lukaku •
10 E. Hazard (c) •
11 Carrasco •
12 Mignolet •
13 Sels •
14 Mertens •
15 Meunier •
16 T. Hazard •
17 Vanaken •
18 Denayer •
19 Dendoncker •
20 Benteke •
21 Castagne •
22 Chadli •
23 Batshuayi •
24 Trossard •
25 Doku •
26 Praet •
Entrenador: Robert Martínez :
# Les Étrennes de Bout de Zan

Les Étrennes de Bout de Zan és una pel·lícula muda francesa escrita i dirigida per Louis Feuillade i estrenada el 2 de gener de 1914.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan

## Notes

* ↑ Les Étrennes de Bout de Zan, bifi.fr
# Jacamar d'orelles blanques

El jacamar d'orelles blanques (Galbalcyrhynchus leucotis) és una espècie d'ocell de la família dels galbúlids (Galbulidae) que habita zones boscoses de l'est i sud-est de Colòmbia, est de l'Equador i nord-est del Perú.
# Jammu i Caixmir

Jammu i Caixmir és un antic estat de l'Índia format amb la part del Caixmir que no fou atribuïda al Pakistan, anomenada oficialment Azad Kashmir. El 31 d'octubre del 2019 el govern de Narendra Modi el dividí en dos territoris de la Unió (Jammu i Caixmir a l'oest i Ladakh a l'est) en aplicació de la Llei de Reorganització de Jammu i Caixmir.
Jammu i Caixmir consistia en tres regions: Jammu, la vall Caixmir i Ladakh. Srinagar n'és la capital estival, i Jammu és la capital hivernal.
Mentre que la vall del Caixmir, sovint coneguda com el Paradís en la Terra, és famosa pel seu magnífic entorn de muntanya; els nombrosos santuaris de Jammu atrauen desenes de milers de pelegrins hindús i musulmans cada any. Ladakh, també conegut com el «Petit Tibet», és famosa per la seva bellesa d'alta muntanya i per la seva cultura budista.
Era l'únic estat de l'Índia amb majoria musulmana.

## Referències

* ↑ «Govt revokes Article 370 from Jammu and Kashmir, bifurcates» (en anglès). Times of India, 05-08-2019. [Consulta: 24 abril 2024].
* ↑ Larson, Gerald James. «India's Agony Over Religion», 1995, pàg. 245.

## Vegeu també

* Jasrota
* Achabal
* Nun Kun
* Mohammed Abdullah
# Joaquim Olmos Forés

Joaquim Olmos Forés (Benicarló, 15 de setembre de 1915 - Deltebre, 22 de febrer de 2002) va ser un ciclista valencià que fou professional entre 1939 i 1948. Els seus majors èxits esportius els aconseguí a la Volta ciclista a Espanya, on obtingué cinc victòries d'etapa. El 1991 va rebre la medalla Forjadors de la Història Esportiva de Catalunya.

## Palmarès

* 1941
** Vencedor d'una etapa a la Volta a Catalunya
* 1942
** Vencedor d'una etapa a la Volta a Espanya
* 1944
** 1r al GP Futbol de Sobremesa
* 1945
** 1r al GP Futbol de Sobremesa
** Vencedor de 2 etapes a la Volta a Espanya
* 1946
** 1r al GP Futbol de Sobremesa
** Vencedor d'una etapa a la Volta a Espanya
* 1947
** 1r a la Volta a Llevant
** Vencedor d'una etapa a la Volta a Espanya

### Resultats a la Volta a Espanya

* 1942. 13è de la classificació general. Vencedor d'una etapa
* 1945. 12è de la classificació general. Vencedor de 2 etapes
* 1946. 15è de la classificació general. Vencedor d'una etapa
* 1947. 5è de la classificació general. Vencedor d'una etapa

## Referències

* ↑ «Joaquim Olmos» (en anglès). procyclingstats.com. [Consulta: 14 agost 2022].
* ↑ «Joaquim Olmos Forés | enciclopedia.cat». [Consulta: 11 novembre 2022].

## Enllaços externs

* Fitxa de Joaquim Olmos a www.sitiodeciclismo.net
# Jean-Jacques Barre

Jean-Jacques Barre (París, 3 d'agost de 1793 - París, 10 de juny de 1855), fou un gravador al Monnaie de París entre 1842 i 1855. És conegut per haver gravat i dissenyat medalles franceses com el Gran Segell de França, així com diversos bitllets i segells.
Entre el final dels anys 1840 i fins a 1855, va crear els dos primers dissenys de segells francesos: unes sobre Ceres i unes altres sobre Napoleó III
Al MNAC es pot veure obra seva, una Medalla commemorativa del restabliment de la Constitució Francesa de 1812, amb el número de registre 081321-N.

## Referències

* ↑ Fitxa d'obra al web del MNAC
# Jane (cràter)

Jane és un cràter d'impacte en el planeta Venus de 10,2 km de diàmetre. Porta el nom d'un antropònim hebreu, i el seu nom va ser aprovat per la Unió Astronòmica Internacional el 1997.

## Referències

* ↑ «Jane». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Jaume Bosch

Jaume Bosch és el nom dels següents personatges:
* Jaume Bosch i Mestres (Barcelona, 1953), polític català
* Jaume Bosch i Pugès (Sant Boi de Llobregat, 1951), alcalde de Sant Boi de Llobregat des del 2007
* Jaume Bosch i Renard (Barcelona, 1826 – París, 1895), guitarrista, compositor i professor de música
# Joaquim Gassó Jou

Joaquim Gassó Foraster (Barcelona, 1874 - 1958) fou un ebenista català, especialitzat en mobles modernistes. Durant anys va ser soci i cunyat de Gaspar Homar, amb qui va construir mobles conjuntament. El seu despatx es trobava al carrer canuda de Barcelona, al costat de l'actual Ateneu Barcelonès i el seu taller al carrer Muntaner número 69.

## Obres destacades

* Dormitori de Sebastià Junyent.
* Bufet de dos cossos (Museu Nacional d'Art de Catalunya): Moble fet amb fusta de castanyer amb marqueteria de diverses fustes, metalls, marbre i vidre conservat al MNAC, gràcies a una donació de Valentina Renart el 1965
* Paravent Tintoreria Gallard (Museu Nacional d'Art de Catalunya) Aquest paravent formava part de la decoració integral que va executar, el 1905, l'artista Joaquim Renart per la tintoreria Gallard de Barcelona. D'aquest comerç, també s'han conservat una porta vidriera i 1 sobreporta, també amb vitralls emplomats, tot conservat al MNAC.

## Referències

* ↑ Teresa M. Sala Garcia; Teresa-M Sala. La Casa Busquets: una història del moble i la decoració del modernisme al déco a Barcelona. Edicions Universitat Barcelona, June 2006, p. 136–. ISBN 978-84-475-3079-3 [Consulta: 24 març 2013].
* ↑ Fitxa de l'obra 071415-000 al web del Museu Nacional d'Art de Catalunya.
* ↑ Donación del Archivo Rigalt y Granell al DHUBdoc Arxivat 2016-03-03 a Wayback Machine.

## Bibliografia

* GIL FARRÉ, Núria. L'empresa de vitralls modernistes Rigalt-Granell i Cia. Aproximació. Barcelona-Sitges: I Jornades Hispàniques d'Història del vidre, Fundació Centre del Vidre de Barcelona, 2001
# Jihan Ammar

Jihan Ammar —àrab: جيهان عمار, Jīhān ʿAmmār— és una periodista i artista egípcia que va guanyar el 2003 el Premi Internacional de Fotografia Documental de la fundació Fifty Crows per a la regió africana. És reportera gràfica des de fa vuit anys i ha viscut al Caire, a Nicòsia i Teheran. A hores d'ara viu a París i treballa a l'agència France Presse. Si bé les seves activitats periodístiques se centren en els espais públics, el seu treball personal es desenvolupa, per contra, en l'esfera privada: sovint fotografia amics i familiars, i els casaments constitueixen un dels seus temes preferits.

## Referències

* ↑ «Jihan Ammar». Centre de Cultura Contemporània de Barcelona (CC-BY-SA via OTRS). [Consulta: 7 març 2017].
# Joan I Sanudo

Joan I Sanudo (? - 1362) fou duc de Naxos, germà i successor de Nicolau I Sanudo el 1341. El 1344 els turcs d'Aydın van ocupar part de Naxos i es van emportar sis mil habitants que van convertir en esclaus. Joan va donar suport a Venècia en la guerra contra Gènova però fou capturat pels genovesos i portat captiu a la capital de la república (1354), sent alliberat després del tractat de pau del 1355. Es va casar amb Maria. Va morir el 1362 i el va succeir la seva única filla Fiorenza I Sanudo.

## Referències

* ↑ Genealogia

## Enllaços externs

* http://www.wargs.com/royal/venier.html